CELEX: 32017D0486
Language: ro
Date: 2017-03-17 00:00:00
Title: Decizia de punere în aplicare (UE) 2017/486 a Comisiei din 17 martie 2017 de modificare a anexelor I și II la Decizia 2004/558/CE în ceea ce privește statutul de regiune indemnă de rinotraheită infecțioasă bovină al Luxemburgului, al landurilor Hamburg și Schleswig-Holstein din Germania și al Jersey și de modificare a anexei II la Decizia 2008/185/CE în ceea ce privește statutul de regiune indemnă de boala Aujeszky al regiunii Friuli Venezia Giulia din Italia [notificată cu numărul C(2017) 1689] (Text cu relevanță pentru SEE. )

21.3.2017   
            
            
               RO
            
            
               Jurnalul Oficial al Uniunii Europene
            
            
               L 75/27
            
         DECIZIA DE PUNERE ÎN APLICARE (UE) 2017/486 A COMISIEI
   din 17 martie 2017
   de modificare a anexelor I și II la Decizia 2004/558/CE în ceea ce privește statutul de regiune indemnă de rinotraheită infecțioasă bovină al Luxemburgului, al landurilor Hamburg și Schleswig-Holstein din Germania și al Jersey și de modificare a anexei II la Decizia 2008/185/CE în ceea ce privește statutul de regiune indemnă de boala Aujeszky al regiunii Friuli Venezia Giulia din Italia
   
      
         [notificată cu numărul C(2017) 1689]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 9 alineatele (2) și (3) și articolul 10 alineatele (2) și (3),
   întrucât:
   
               (1)
            
            
               Directiva 64/432/CEE stabilește normele pentru schimburile comerciale de bovine și porcine în interiorul Uniunii. Articolul 9 din directiva în cauză prevede că un stat membru care are un program național obligatoriu de combatere a rinotraheitei infecțioase bovine sau a bolii Aujeszky poate prezenta programul respectiv Comisiei spre aprobare. Articolul prevede, de asemenea, definirea garanțiilor suplimentare care pot fi solicitate în cadrul schimburilor comerciale de bovine și porcine în interiorul Uniunii.
            
         
               (2)
            
            
               Articolul 10 din Directiva 64/432/CEE prevede că, dacă un stat membru consideră că teritoriul său este complet sau parțial indemn de rinotraheită infecțioasă bovină, el trebuie să prezinte Comisiei documentele justificative corespunzătoare. Articolul prevede, de asemenea, definirea garanțiilor suplimentare care pot fi solicitate în cadrul schimburilor comerciale de bovine în interiorul Uniunii.
            
         
               (3)
            
            
               Decizia 2004/558/CE a Comisiei (2) aprobă programele pentru combaterea și eradicarea rinotraheitei infecțioase bovine cauzate de herpesvirusul bovin de tip 1 (BHV-1) prezentate de statele membre enumerate în anexa I la decizia respectivă, pentru regiunile statelor membre enumerate în anexa respectivă, în care se aplică garanții suplimentare pentru rinotraheita infecțioasă bovină în conformitate cu articolul 9 din Directiva 64/432/CEE. În plus, anexa II la Decizia 2004/558/CE enumeră regiunile statelor membre considerate indemne de BHV-1, în care se aplică garanții suplimentare pentru rinotraheita infecțioasă bovină în conformitate cu articolul 10 din Directiva 64/432/CEE.
            
         
               (4)
            
            
               Luxemburgul a prezentat Comisiei documentația justificativă pentru aprobarea programului său național de combatere și eradicare a rinotraheitei infecțioase bovine cauzate de BHV-1 pe întregul său teritoriu și pentru aplicarea unor garanții suplimentare pentru rinotraheita infecțioasă bovină în conformitate cu articolul 9 din Directiva 64/432/CEE.
            
         
               (5)
            
            
               Potrivit evaluării documentației justificative prezentate de Luxemburg, acest stat membru ar trebui să figureze în anexa I la Decizia 2004/558/CE și ar trebui să i se aplice garanții suplimentare pentru rinotraheita infecțioasă bovină în conformitate cu articolul 9 din Directiva 64/432/CEE. Prin urmare, anexa I la Decizia 2004/558/CE ar trebui modificată în consecință.
            
         
               (6)
            
            
               Landurile Hamburg și Schleswig-Holstein din Germania sunt în prezent enumerate în anexa I la Decizia 2004/558/CE.
            
         
               (7)
            
            
               Germania a prezentat Comisiei documentație justificativă pentru ca landurile Hamburg și Schleswig-Holstein să fie considerate indemne de BHV-1 și pentru ca garanțiile suplimentare pentru rinotraheita infecțioasă bovină să se aplice acestor landuri în conformitate cu articolul 10 din Directiva 64/432/CEE.
            
         
               (8)
            
            
               Potrivit evaluării documentației justificative prezentate de Germania, landurile Hamburg și Schleswig-Holstein nu ar mai trebui să figureze în anexa I la Decizia 2004/558/CE, ci în anexa II la decizia respectivă, și ar trebui să se aplice acestor landuri garanții suplimentare pentru rinotraheita infecțioasă bovină în conformitate cu articolul 10 din Directiva 64/432/CEE. Prin urmare, anexele I și II la Decizia 2004/558/CE ar trebui modificate în consecință.
            
         
               (9)
            
            
               Regulamentul (CEE) nr. 706/73 al Consiliului (3) prevede că, în scopul aplicării normelor referitoare la legislația din domeniul sănătății animale, Regatul Unit și Insulele Canalului, inclusiv Jersey, sunt considerate un singur stat membru.
            
         
               (10)
            
            
               Regatul Unit a prezentat Comisiei documentație justificativă pentru ca insula Jersey să fie considerată indemnă de BHV-1 și pentru ca garanțiile suplimentare pentru rinotraheita infecțioasă bovină să se aplice acestei insule în conformitate cu articolul 10 din Directiva 64/432/CEE.
            
         
               (11)
            
            
               Potrivit evaluării documentației justificative prezentate de Regatul Unit, Jersey ar trebui să figureze în anexa II la Decizia 2004/558/CE și ar trebui să i se aplice garanții suplimentare pentru rinotraheita infecțioasă bovină în conformitate cu articolul 10 din Directiva 64/432/CEE. Prin urmare, anexa II la Decizia 2004/558/CE ar trebui modificată în consecință.
            
         
               (12)
            
            
               Decizia 2008/185/CE (4) a Comisiei prevede garanții suplimentare pentru circulația porcilor între statele membre. Garanțiile respective sunt legate de clasificarea statelor membre în funcție de situația lor în raport cu boala Aujeszky. Anexa II la Decizia 2008/185/CE enumeră statele membre sau regiunile acestora în care se aplică programe naționale de control aprobate pentru eradicarea bolii Aujeszky.
            
         
               (13)
            
            
               Italia a prezentat Comisiei documentație justificativă pentru aprobarea programului său național de control pentru eradicarea bolii Aujeszky pentru regiunea Friuli Venezia Giulia și pentru a include această regiune în anexa II la Decizia 2008/185/CE.
            
         
               (14)
            
            
               Potrivit evaluării documentației justificative prezentate de Italia, regiunea Friuli Venezia Giulia ar trebui să figureze în anexa II la Decizia 2008/185/CE. Prin urmare, anexa II la Decizia 2008/185/CE ar trebui modificată în consecință.
            
         
               (15)
            
            
               Prin urmare, Deciziile 2004/558/CE și 2008/185/CE ar trebui modificate în consecință.
            
         
               (16)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexele I și II la Decizia 2004/558/CE se modifică în conformitate cu anexa I la prezenta decizie.
   Articolul 2
   Anexa II la Decizia 2008/185/CE se modifică în conformitate cu anexa II la prezenta decizie.
   Articolul 3
   Prezenta decizie se adresează statelor membre.
   
      Adoptată la Bruxelles, 17 martie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  Decizia 2004/558/CE a Comisiei din 15 iulie 2004 de punere în aplicare a Directivei 64/432/CEE a Consiliului privind garanțiile suplimentare pentru schimburile intracomunitare cu bovine în ceea ce privește rinotraheita infecțioasă bovină și aprobarea programelor de eradicare prezentate de anumite state membre (JO L 249, 23.7.2004, p. 20).
   
      (3)  Regulamentul (CEE) nr. 706/73 al Consiliului din 12 martie 1973 privind regimurile comunitare aplicabile Insulelor anglo-normande și Insulei Man pentru comerțul produselor agricole (JO L 68, 15.3.1973, p. 1).
   
      (4)  Decizia 2008/185/CE a Comisiei din 21 februarie 2008 privind garanțiile suplimentare în legătură cu boala Aujeszky în schimburile intracomunitare cu porci și criteriile de furnizare a informațiilor despre această boală (JO L 59, 4.3.2008, p. 19).
   
      ANEXA I
      Anexele I și II la Decizia 2004/558/CE se înlocuiesc cu următorul text:
      „
            ANEXA I
            
                        Statele membre
                     
                     
                        Regiunile din statele membre în care garanțiile suplimentare pentru rinotraheita infecțioasă bovină se aplică în conformitate cu articolul 9 din Directiva 64/432/CEE
                     
                  
                        Belgia
                     
                     
                        Toate regiunile
                     
                  
                        Republica Cehă
                     
                     
                        Toate regiunile
                     
                  
                        Germania
                     
                     
                        Următoarele unități administrative din Renania de Nord-Westfalia:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Italia
                     
                     
                        Regiunea Friuli-Venezia Giulia
                        Provincia autonomă Trento
                     
                  
                        Luxemburg
                     
                     
                        Toate regiunile
                     
                  
         
            ANEXA II
            
                        Statele membre
                     
                     
                        Regiunile din statele membre în care garanțiile suplimentare pentru rinotraheita infecțioasă bovină se aplică în conformitate cu articolul 10 din Directiva 64/432/CEE
                     
                  
                        Danemarca
                     
                     
                        Toate regiunile
                     
                  
                        Germania
                     
                     
                        Landurile:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bavaria
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessa
                                 
                              
                                     
                                 
                                 
                                    Saxonia Inferioară
                                 
                              
                                     
                                 
                                 
                                    Mecklenburg- Pomerania de Vest
                                 
                              
                                     
                                 
                                 
                                    Renania-Palatinat
                                 
                              
                                     
                                 
                                 
                                    Saarland
                                 
                              
                                     
                                 
                                 
                                    Saxonia
                                 
                              
                                     
                                 
                                 
                                    Saxonia-Anhalt
                                 
                              
                                     
                                 
                                 
                                    Schleswig-Holstein
                                 
                              
                                     
                                 
                                 
                                    Turingia
                                 
                              
                                     
                                 
                                 
                                    Următoarele unități administrative din Renania de Nord-Westfalia:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Italia
                     
                     
                        Regiunea Valle d'Aosta
                        Provincia autonomă Bolzano
                     
                  
                        Austria
                     
                     
                        Toate regiunile
                     
                  
                        Finlanda
                     
                     
                        Toate regiunile
                     
                  
                        Suedia
                     
                     
                        Toate regiunile
                     
                  
                        Regatul Unit
                     
                     
                        Jersey
                     
                  ”
   
   
      ANEXA II
      Anexa II la Decizia 2008/185/CE se înlocuiește cu următorul text:
      
         
            „ANEXA II
            
               Statele membre sau regiunile acestora în care se aplică programe naționale de control aprobate pentru eradicarea bolii Aujeszky
            
            
                        Cod ISO
                     
                     
                        Statul membru
                     
                     
                        Regiunile
                     
                  
                        ES
                     
                     
                        Spania
                     
                     
                        Toate regiunile
                     
                  
                        IT
                     
                     
                        Italia
                     
                     
                        Regiunea Friuli-Venezia Giulia
                     
                  
                        LT
                     
                     
                        Lituania
                     
                     
                        Toate regiunile
                     
                  
                        PL
                     
                     
                        Polonia
                     
                     
                        Toate regiunile”